මෙම දරුවා පෙරභවය පැවසීම ආරම්භ වීමේ සිදුවීමද විශේෂ සිදුවීමක් ලෙස හෙළිවිය. දිනක් පියා සමග සිටි දරුවා පියාගේ කමිස සාක්කුවේ තිබූ කාසියක් ලබාගෙන එය තමා යයි ප්‍රකාශ කළ බැව් පියා හෙළි කළේය. එම කාසිය ප්‍රේමදාස ජනාධිපතිතුමාගේ රුව ඇතුළත් රුපියලේ කාසිය බව දක්නට ලැබී ඇත. අනතුරුව පෙරභවය හෙළි කළ බැව් දෙමාපියෝ අනාවරණය කළහ. දරුවා හෙළි කළ බැව් දෙමාපියන් පැවසූ සියලු තොරතුරු දැඩි ප්‍රසිද්ධියට පත්ව තිබූ කරුණු විය. පෞද්ගලික තොරතුරු ලෙස ප්‍රබල සාක්කි වශයෙන් කරුණු විමර්ශනය කිරීමට මෙම පුනර්භව සාධකයේදී අවස්ථාවක් නොලැබිණි. එහෙත් ප්‍රබල ලෙස මෙම කතා පුවත මහත් ආන්දෝලනයකට ලක්විය. හිටපු ජනාධිපති ප්‍රේමදාස මහතාගේ රුවට සමාන ලෙස එම දරුවාගේ මුහුණේ ඡායාරූපයක්ද මාධ්‍ය මගින් ප්‍රකාශයට පත් කර තිබිණි. ශ්‍රී ලංකාවේ ප්‍රකට පුද්ගල සිව්වන පුනර්භව සිදුවීමක් ලෙස අනාවරණය වූයේ 1971 කැරලි සමයේදී ඝාතනයට ලක්වූ ප්‍රේමවතී මනම්පේරි පිළිබඳවය. වෙඩි පහරකට ලක්ව මරණයට පත්වූ ප්‍රේමවතී මනම්පේරි තමා යයි රත්නපුර ප්‍රදේශයේදී උපත ලද දැරියක් ප්‍රකාශ කළාය. ඒ වන විට මියගිය ප්‍රේමවතී මනම්පේරි තරුණිය පිළිබඳව සහ ඇගේ මරණය පිළිබඳව සියලු තොරතුරු මහත් ප්‍රසිද්ධියට පත්වී තිබිණි. මෙම දැරිය පිළිබඳව සිදු කළ පර්යේෂණයේදී ප්‍රබල සාක්කිවලට එමගින් බාධා සිදුවිය.
මරණයට පත්වූ ප්‍රේමවති මනම්පේරි තමා යැයි ප්‍රකාශ කලේ කව්ද?
රත්නපුර ප්‍රදේශයේදී උපත ලද දැරියක්